– Стаць хросным бацькам я марыў яшчэ са школьнага ўзросту. На той час мае брат і сястра, знаёмыя, равеснікі ўжо мелі сваіх хросных дзяцей. Такую ласку Бог падараваў, калі мне было 26 гадоў. За паўтарагадовы перыяд давялося быць тройчы хросным бацькам: двух хлопчыкаў і дзяўчынкі. Зараз на мне ляжыць адказнасць за іх рэлігійнае выхаванне. Лічу, што найлепшым падарункам для іх з’яўляецца час, праведзены разам: дзецям патрэбная ўвага! Набываю духоўную літаратуру пакуль што для іх старэйшых брацікаў і сястрычак, якой, спадзяюся, з цягам часу скарыстаюцца і мае хроснікі. У будучыні сваімі добрымі прыкладамі планую развіваць у іх любоў да Бога і людзей.